钦定古今图书集成/明伦汇编/官常典/第459卷 > 王浑
## 钦定古今图书集成/明伦汇编/官常典/第459卷 > 王浑

按《晋书》本传，“浑字元冲，太原晋阳人也。父㫤，魏司空。
浑沉雅有器量，袭父爵京陵侯，辟大将军曹爽掾。爽
诛，随例免。起为怀令，参文帝安东军事，累迁散骑黄
门侍郎、散骑常侍。咸熙中，为越骑校尉。武帝受禅，加
扬烈将军，迁徐州刺史。时年荒岁饥，浑开仓赈赡，百
姓赖之。泰始初，增封，邑千八百户。久之，迁东中郎将”、
督淮北诸军事，镇许昌。数陈损益，多见纳用。转征卤
将军、监豫州诸军事、假节，领豫州刺史。浑与吴接境，
宣布威信，前后降附甚多。吴将薛莹、鲁淑众号十万，
淑向弋阳，莹向新息。时州兵并放休息，众裁一旅，浮
淮潜济，出其不意。莹等不虞晋师之至，浑击破之。以
功封次子尚为关内侯，迁安东将军、都督扬州诸军
事，镇寿春。吴人大佃晥城，图为边害。浑遣扬州刺史
应绰督淮南诸军攻破之，并破诸别屯，焚其积糓百
八十馀万斛，稻苗四千馀顷，船六百馀艘。浑遂陈兵
东疆，视其地形险易，历观敌城，察攻取之势。及大举
伐吴，浑率师出横江，遣参军陈慎、都尉张乔攻寻阳
濑乡，又击吴牙门将孔忠，皆破之，获吴将周兴等五人。又遣殄吴护军李纯据高望城，讨吴将俞恭，破之，
多所斩获。吴厉武将军陈代、平卤将军朱明惧而来
降。吴丞相张悌、大将军孙震等率众数万指城阳。浑
遣司马孙畴、扬州刺史周浚击破之，临阵斩二将及
首卤七千八百级，吴人大震。孙皓司徒何植、建威将
军孙晏送印节诣浑降。既而王濬破石头，降孙皓，威
名益振。明日，浑始济江，登建业宫，酾酒高会。自以先
据江上，破皓中军，案甲不进，致在王濬之后，意甚愧
恨，有不平之色。频奏濬罪状，时大讥之。帝下诏曰：“使
持节、都督扬州诸军事、安东将军、京陵侯王浑，督率
所统，遂逼秣陵，令贼孙皓救死自卫，不得分兵上赴，
以成西军之功。又摧大敌，获张悌，使皓涂穷势尽，面
缚乞降，遂平定秣陵，功勋茂著。其增封八千户，进爵
为公；封子澄为亭侯，弟湛为关内侯，赐绢八千匹。”转
征东大将军，复镇寿阳。浑不尚刑名，处断明允。时吴
人新附，颇怀畏惧。浑抚循羁旅，虚怀绥纳，座无空席，
门不停宾，于是江东之士，莫不悦附。征拜尚书左仆
射，加散骑常侍。会朝臣立议，齐王攸当之，藩浑上书
谏曰：“伏承圣诏，宪章古典，进齐王攸为上公，崇其礼
仪，遣攸之国。昔周氏建国，大封诸姬，以藩帝室，永世
作宪。至于公旦，武王之弟，左右王事，辅济大业，不使
归藩，明至亲义著，不可远朝故也。是故周公得以圣
德光弼幼主，忠诚著于《金縢》，光述文武，仁圣之德。攸
于大晋，姬旦之亲也。宜赞皇朝，与闻政事，实为陛下
腹心不贰之臣。且攸为人，修絜义信，加以懿亲，志存
忠贞。今陛下出攸之国，假以都督虚号，而无典戎干
方之实，去离天朝，不预王政，伤母弟至亲之体，亏友
于款笃之义，惧非陛下追述先帝、文明太后待攸之
宿意也。若以攸望重，于事宜出者，今以汝南王亮代
攸。亮，宣皇帝子，文皇帝弟；伷、骏各处方任，有内外之
资，论以后虑，亦不为轻。攸今之国，适足长异同之论，
以损仁慈之美耳，而令天下窥陛下有不崇亲亲之
情，臣窃为陛下不取也。”若以妃后外亲，任以朝政，则
有王氏倾汉之权，吕产专朝之祸。若以同姓至亲，则
有吴、楚七国逆乱之殃。历观古今，苟事轻重所在，无
不为害也。不可事事曲设疑防，虑方来之患者也。唯
当任正道而求忠良。若以智计猜物，虽亲见疑，至于
疏远者，亦何能自保乎？人怀危惧，非为安之理，此最
有国有家者之深忌也。愚以为太子太保缺，宜留攸
居之，与太尉汝“南王亮、卫将军杨珧共为保傅，干理
朝事。三人齐位，足相持正，进有辅纳广义之益，退无
偏重相倾之势。令陛下有笃亲亲之恩，使攸蒙仁覆
之惠。臣同国休戚，义在尽言，心之所见，不能默已。私
慕鲁女存国之志，敢陈愚见，触犯天威。欲陛下事每
尽善，冀万分之助。臣而不言，谁当言者。”帝不纳。太熙
初，迁司徒。惠帝即位，加侍中。又京陵置士官如睢陵
比。及诛杨骏，崇重旧臣，乃加浑兵。浑以司徒文官，主
史不持兵，持兵乃吏属绛衣，自以偶因时宠，权得持
兵，非是旧典，皆令皂服。论者美其谦而识体。楚王玮
将害汝南王亮等也，公孙宏说玮曰：“昔宣帝废曹爽，
引太尉蒋济参乘，以增威重。大王今举非常事，宜得
宿望，镇厌众心。司徒王浑宿有威名，为三军所信服，
可请同乘，使物情可凭也。”玮从之。浑辞疾归第，以家
兵千馀人闭门拒玮，玮不敢逼。俄而玮以矫诏伏诛，
浑乃率兵赴宫。帝尝访浑元会问郡国计吏方俗之
宜，浑奏曰：“陛下钦明圣哲，光于远近，明诏冲虚，询及
刍荛。斯乃周文畴咨”之求，仲尼不耻下问也。旧三朝
元会前，计吏诣轩下，侍中读诏，计吏跪受。臣以诏文
相承已久，无他新声，非陛下留心方国之意也。可令
中书指宣明诏，问方土异同，贤才秀异，风俗好尚，农
桑本务，刑狱得无冤滥，守长得无侵虐？其勤心政化，
兴利除害者，授以纸笔，尽意陈闻，以明圣指垂心四
远，不“复因循常辞。且察其答对文义，以观计吏人才
之实。又先帝时正会后东堂，见征镇长史、司马、诸王
国卿、诸州别驾，今若不能别见，可前诣轩下，使侍中
宣问，以审察方国，于事为便。”帝然之。又诏浑录尚书
事。浑所历之职，前后著称，及居台辅，声望日减。元康
七年薨，年七十五。谥曰元。长子尚早亡，次子济嗣。